# شەڕی ٢٠٢٦ی لوبنان

| شەڕی ٢٠٢٦ی لوبنان |
| --- |
| بەشێک لە پێکدادانەکانی ئیسرائیل و حیزبوڵڵا و شەڕی ئەمریکا و ئیسرائیل لەگەڵ ئێران |
|       ئیسرائیل
     بەرزایییەکانی جۆلانی ژێر دەسەڵاتی ئیسرائیل
     ناوچە لوبنانییەکانی ژێر ھەژموونی حیزبوڵڵا
     ناوچە لوبنانییەکانی ژێر کۆنترۆڵی ئیسرائیل
     سووریا
  ڕووباری لیتانی
  ھێڵی زەرد (بۆ بینینی گۆرانکاریی نوێ، نەخشەی نوێکراو و بارودۆخی سەربازیی ئێستا، سەیری ئێرە بکە.) |
|

|  |  |
| --- | --- |
| ڕێکەوت | ٢ی ئازاری ٢٠٢٦ (2026-03-02) – ئێستا (٣ مانگ، و ٢ ھەفتە، و ٤ ڕۆژ) |
| شوێن | لوبنان و ئیسرائیل |
| دۆخ |
ئاگربەستی کاتی * ئۆپەراسیۆنی وشکانیی ئیسرائیل لە باشووری لوبنان لە ١٨ی ئازاری ٢٠٢٦دا دەستی پێکرد
* ھەڵبژاردنی گشتیی لوبنان بۆ ساڵی ٢٠٢٨ دوا خرا
 |

 |
| شەڕکەرەکان |
| * حیزبوڵڵای لوبنان
* بزووتنەوەی ئەمەل

---
* **ھێرشکراو لەلایەن ئیسرائیلەوە: بزووتنەوەی جیھادی ئیسلامی لە فەلەستین
* حەماس
* گرووپی ئیسلامی
* سوپای پاسدارانی شۆڕشی ئیسلامی
 |  ئیسرائیل

---

**ھێرشکراو لەلایەن حیزبوڵڵاوە:**  سووریا |  لوبنان  یوونیفیل |
| فەرماندە و سەرکردەکان |
|  نەعیم قاسم  عەلی ڕەزا عەباس **X**  حاجی یووسف ئیسماعیل ھاشم **X**
 داوود عەلیزادە **X**
 ڕەزا خەزایی **X**

---

 ئەدھەم عەدنان ئەلعوسمان **X**  ئەحمەد عەبدوڵڵا **X** | * بێنیامین نێتانیاھوو
* یسرائیل کاتز
* ئیال زەمیر
* ڕافی میلۆ
 |  جۆزێف عەون  نەواف سەلام  دیۆداتۆ ئاباگنارا |
| یەکە تێوەگڵاوەکان |
| *بڕوانە ڕیزبەندیی ھێزەکان* |
| زەرەر و زیانە گیانییەکان |
| * +١،٠٠٠ چەکدار کوژران (بەپێی سەرچاوە ناوخۆیییەکان)
* ١،٩٠٠ چەکدار کوژران (بەوتەی ئیسرائیل)
  ٥ چەکدار بەدیل گیران (بەوتەی ئیسرائیل)
* ٦ کارمەندی فریاکەوتن کوژران
* ٣ ئەندام کوژران
* ٦ ئەفسەر کوژران
 |  ١٨ سەرباز و ١ کرێکاری ڕووخاندن کوژران  ٧٣٥ سەرباز بریندار بوون |  +٢٤ سەرباز کوژران و ٦ کەس بریندار بوون ٤ ئەندامی بەرگریی شارستانی کوژران و ١١ی تریش بریندار بوون ١ ئەندامی پاسەوانانی کۆماری دەستبەسەر کرا
 ٦ پارێزەری ئاشتی کوژران و ١١ی تریش بریندار بوون |
|
٢،٦١٨ کوژراو، ٨،٠٩٤ بریندار و +١،٢٠٠،٠٠٠ ئاوارە لە لوبنان ٢ مەدەنی لە ئیسرائیل کوژران |

لە ٢ی ئازاری ٢٠٢٦ەوە، شەڕێکی بەردەوام لە لوبنان لە نێوان ئیسرائیل و گرووپی چەکداری شیعەی لوبنانی، حیزبوڵڵا لە ئارادایە. ئەو شەڕە وەک دەسپێکردنەوە و پێکدادانە گەورەکانی ململانێی حیزبوڵڵا و ئیسرائیلە کە لە کۆتایییەکانی ساڵی ٢٠٢٣ دەستی پێکرد و بەشێکە لە ململانێیەکی بەرفراوانتر لە ڕۆژھەڵاتی ناوەڕاستدا. ئەو شەڕە بووەتە ھۆی سەرھەڵدانی قەیرانێکی مرۆیی کە ھەتا ئێستاش ڕووی لە پەرەسەندنە، لەوانە: کوژرانی زیاتر لە ٢،٦٠٠ چەکدار و مەدەنی لە لوبنان، کۆچکردنی زۆرەملێی پتر لە ١ ملیۆن کەس (کە دەکاتە زۆرتر لە ٢٠٪ی دانیشتووانی وڵاتەکە)، و ھەروەھا لەم شەڕەدا کۆمەڵێک تاکتیک و کەلوپەلی سەربازی بەکارھێنراون کە ئەگەری ھەیە وەک تاوانە جەنگییەکان ھەژمار بکرێن.

پێکدادانەکانی نێوان ئیسرائیل و حیزبوڵڵا لە تشرینی یەکەمی ٢٠٢٣دا، وەک کاردانەوەیەک بەرامبەر شەڕی غەززە دەستی پێکرد. ئەمەش بووە ھۆی ھێرشی وشکانیی ئیسرائیل بۆ سەر باشووری لوبنان لە تشرینی یەکەمی ٢٠٢٤. سەرەڕای ڕێککەوتنی ئاگربەست لە تشرینی دووەمی ٢٠٢٤دا، ئیسرائیل نزیکەی ھەموو ڕۆژێک بەردەوام بوو لە ھێرشە ئاسمانییەکانی بۆ سەر لوبنان، کە ھەتا تشرینی دووەمی ٢٠٢٥ بووە ھۆی کوژرانی ٣٣١ کەس (کە لانیکەم ١٢٧یان مەدەنی بوون). دواتر ژمارەی سەرجەم قوربانییەکان گەیشتە ٥٠٠ کەس. حیزبوڵڵا بە دووبارە بنیاتنانەوەی ژێرخانە سەربازییەکان و کۆگاکانی چەک و تەقەمەنیی خۆی، ڕێککەوتنی ئاگربەستی پێشێل کرد.

ئیسرائیل و ویلایەتە یەکگرتووەکانی ئەمریکا لە ٢٨ی شوباتی ٢٠٢٦دا، شەڕێکیان دژی ئێران دەست پێکرد کە پاڵپشتیکاری سەرەکیی حیزبوڵڵایە، و عەلی خامنەیی، ڕێبەری باڵای ئێرانیان تیرۆر کرد. وەک وەڵامدانەوەیەک، حیزبوڵڵا دەستی کردەوە بە ھێرشە مووشەکییەکانی بۆ سەر ئیسرائیل. ئیسرائیلیش بە ھێرشی ئاسمانی بۆ سەرانسەری لوبنان، بە بەیرووتی پایتەختیشەوە وەڵامی دایەوە. سوپای ئیسرائیل ئۆپەراسیۆنە وشکانییەکانی لە باشووری لوبنان لە ١٦ی ئازاردا دەست پێکرد، کە لە کۆتاییدا پێنج فیرقەی سەربازیی جێگیر کرد. حیزبوڵڵا فڕۆکەی بێفڕۆکەوان و نزیکەی ٢،٠٠٠ مووشەکی ڕەوانەی ئئیسرائیل کرد، ئەمەش لە کاتێکدا ئیسرائیل سەدان ھێرشی ئاسمانیی لە باشووری لوبنان، بەیرووت و دۆڵی بیقاعدا ئەنجام دا. پردە سەرەکییەکانی سەر ڕووباری لیتانی لەلایەن ئیسرائیلەوە بە مەبەستی دابڕاندنی باشوور لە ناوچەکانی تری لوبنان تەقێنرانەوە. شارۆچکەی بێنت جوبەیل لە باشووردا بووە مەیدانی سەرەکیی پێکدادانە وشکانییەکان و شەڕێکیشی تێدا ئەنجام درا. لە ٢٤ی ئازاردا، وەزیری بەرگریی ئیسرائیل ڕای گەیاند کە وڵاتەکەی شارۆچکە سنوورییەکانی لوبنان وێران دەکات و باشووری لوبنان تاوەکوو ڕووباری لیتانی داگیر دەکات.

حکوومەتی لوبنان بە ئاشکرا سەرکۆنەی ھێرشە نوێیەکانی حیزبوڵڵای بۆ سەر ئیسرائیل کرد، بەھۆی ئەوەیکە دەوڵەتی لوبنان دەخاتە مەترسییەوە و لاوازی دەکات. ھەروەھا بڕیاری قەدەغەکردنی چالاکییە سەربازییەکانی حیزبوڵڵای دا، داوای لە گرووپەکە کرد کە چەکەکانی بخاتە ژێر کۆنترۆڵی حکوومەت و کۆتایی بەو ھێرشە بێ مۆڵەتانە بھێنێت کە لە خاکی لوبنانەوە ئەنجام دەدرێن. ھاوکات حکوومەتی لوبنان سەرکۆنەی پلانی ئیسرائیلی بۆ داگیرکاری و ھێرشکردنە سەر مەدەنییەکان کرد. ئێران داوای کۆتاییھێنان بە ھێرشەکانی ئیسرائیلی لە لوبنان کرد وەک مەرجێک بۆ ئاگربەستێکی بەرفراوانتر. لە مانگی نیساندا، ڕێککەوتنێکی ئاگربەستی کاتی لە نێوان ئێران و ئەمریکا–ئیسرائیل ئەنجام درا، حیزبوڵڵاش ڕای گەیاند کە ھێرشەکانی ڕادەگرێت. سەرۆک وەزیرانی ئیسرائیل، بێنیامین نێتانیاھوو جەختی لەوە کردەوە کە ئاگربەستەکە لوبنان ناگرێتەوە، ئەمەش پێچەوانەی لێدوانەکانی ئێران و نێوەندگیری پاکستانی، شەھباز شەریف بوو. تەنیا چەند کاتژمێر دوای ڕاگەیاندنی ئاگربەستەکە، ئیسرائیل گەورەترین ھێرشی ئاسمانیی خۆی لەم شەڕەدا ئەنجام دا و تێیدا زیاتر لە ٣٥٠ کەسی لە لوبنان کوشت. لە ١٦ی نیساندا سەرۆک کۆماری ویلایەتە یەکگرتووەکان، دۆناڵد ترامپ ڕای گەیاند کە ئیسرائیل و لوبنان لەسەر ئاگربەستێکی ١٠ ڕۆژە ڕێککەوتوون.

## تێبینییەکان

## سەرچاوەکان

## بەستەرە دەرەکییەکان

* دەروازەی شەڕ
* دەروازەی دەیەی ٢٠٢٠
* دەروازەی ڕۆژھەڵاتی ناوین
* دەروازەی لوبنان
* دەروازەی ئیسرائیل
* دەروازەی سووریا
* دەروازەی ئێران
* دەروازەی ویلایەتە یەکگرتووەکانی ئەمریکا
* دەروازەی سیاسەت